Аполитика аҟны аԥыжәара згарц зҭаху аҳәынҭқаррақәа еснагь еиҿыхоит, еибафоит, абри атәы лҳәеит арадио Sputnik аҟны аполитолог, Зураб Ачба ихьӡ зху аҵарадырратә центр "Ақәымчра змам адунеи" аиҳабы Далила Ԥлиаԥҳа.
Зыбла иамбо ауаа Аԥсны рхыԥхьаӡара маҷӡам, абри атәы иҳәеит Sputnik арадиостудиаҟны зыбла иамбо рзы ауаажәларратә еиҿкаара ахантәаҩы ихаҭыԥуаҩ Даур Латариа.
Уаҵәтәи ҳԥеиԥш знапы иану аҿар ирызку акы умҳәар, иҭыҵуа ашәҟәқәа рахь аинтерес рцәыӡуеит, абри атәы лҳәеит арадиостудиаҟны ажурналист, ашәҟәыҩҩы, Екатерина Бебиаԥҳа.
Арадио Sputnik Аԥсны апроект "Агәалашәара амҩала" захьӡу аҿы агәыԥ "Евкалипт" иалаз "Агәымшәараз" амедал занашьоу аибашьҩы иҭоурых.